CELEX: 32014R1271
Language: hu
Date: 2014-11-28 00:00:00
Title: A Bizottság 1271/2014/EU végrehajtási rendelete ( 2014. november 28. ) az egyes borszőlőfajtákhoz tartozó, 2014-ben szüretelt szőlő felhasználásával előállított bor alkoholtartalmának növelésére vonatkozó határértékek emelésének bizonyos borvidékek vagy borvidék részét képező területek tekintetében történő engedélyezéséről

29.11.2014   
            
            
               HU
            
            
               Az Európai Unió Hivatalos Lapja
            
            
               L 344/10
            
         A BIZOTTSÁG 1271/2014/EU VÉGREHAJTÁSI RENDELETE
   (2014. november 28.)
   az egyes borszőlőfajtákhoz tartozó, 2014-ben szüretelt szőlő felhasználásával előállított bor alkoholtartalmának növelésére vonatkozó határértékek emelésének bizonyos borvidékek vagy borvidék részét képező területek tekintetében történő engedélyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 91. cikkére,
   mivel:
   
               (1)
            
            
               Az 1308/2013/EU rendelet VIII. mellékletének A.3. pontja értelmében a rendkívül kedvezőtlen időjárású években a tagállamok kérhetik a bor térfogatszázalékban számított alkoholtartalmának növelésére vonatkozó határértékek legfeljebb 0,5 %-kal való emelését.
            
         
               (2)
            
            
               Belgium, Bulgária, a Cseh Köztársaság, Németország, Franciaország, Horvátország, Olaszország, Magyarország, Ausztria, Románia, Szlovénia és Szlovákia kérte a 2014-ben szüretelt szőlőből előállított bor alkoholtartalmának növelésére vonatkozó határértékek emelését, mivel az időjárási feltételek a vegetációs időszakban rendkívül kedvezőtlenek voltak. A szóban forgó kérelem Bulgária, a Cseh Köztársaság, Horvátország, Magyarország, Ausztria, Románia, Szlovénia és Szlovákia esetében minden borvidékre vonatkozik. Belgium esetében a kérelem egy borvidékre, Németország esetében egyes borvidékekre, valamint a Mosel és Saale-Unstrut borvidékek részeire, Franciaország esetében Aude és Hérault megyék egyes településeire, Olaszország esetében Észak- és Közép-Olaszország egyes borvidékeire, valamint az Umbria és Lazio régiókon belüli OEM-területre vonatkozik. Belgium, Franciaország és Olaszország a rendkívül kedvezőtlen időjárási feltételek sújtotta területeken termesztett szőlőfajtákból előállított összes bor alkoholtartalmának növelésére vonatkozó határértékek emelését kérte. Németország csak a Baden, a Württemberg és a Mecklenburger Landwein borvidékeken, valamint a Saale-Unstrut borvidék érintett részén érintett egyes borszőlőfajtákból előállított bor alkoholtartalmának növelésére vonatkozó határértékek emelését kérte.
            
         
               (3)
            
            
               A 2014. évi rendkívül kedvezőtlen időjárási feltételek miatt az 1308/2013/EU rendelet VIII. melléklete I. részének A.2. pontjában a természetes alkoholtartalom növelésére vonatkozóan előírt határértékek bizonyos borvidékeken vagy borvidék részét képező területeken nem teszik lehetővé, hogy az összes, illetve egyes borszőlőfajtákból olyan borokat állítsanak elő, amelyek az összes alkoholtartalom tekintetében megfelelnek a szokásos piaci keresletnek.
            
         
               (4)
            
            
               Tekintettel az 1308/2013/EU rendelet VIII. melléklete I. részének céljára, miszerint lehetőség szerint kerülni, illetve korlátozni kell a borok alkoholtartalmának növelését, valamint figyelembe véve az említett rész A.3. pontjában előírt eltérés rendkívüli jellegét, a bor alkoholtartalmának növelésére vonatkozó határértékek felemelését indokolt kizárólag azon borvidékek vagy borvidék részét képező területek tekintetében engedélyezni, amelyeket érintettek a rendkívül kedvezőtlen időjárási viszonyok. Ezért indokolt, hogy Belgiumban az engedély csak az említett időjárási viszonyok sújtotta Vallon régióra vonatkozzon. Németországban az engedélyt csak a következő borvidékek vagy borvidék részét képező területek tekintetében, az említett időjárási viszonyok által érintett következő borszőlőfajtákból előállított borra indokolt megadni: a Baden borvidéken a Blauer Spätburgunder, Schwarzriesling, Blauer Gutedel, Weißer Gutedel és Blauer Trollinger borszőlőfajták, a Hessische Bergstraße és a Rheingau borvidéken az összes vörösbor-szőlőfajta, a Saale-Unstrut borvidék egy részén az összes vörösbor-szőlőfajta és a Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling és Weißer Burgunder fehérbor-szőlőfajta, a Württemberg borvidéken a Blauer Trollinger fehérbor-szőlőfajta, a Mecklenburger Landwein borvidéken a Phoenix, Müller-Thurgau, Elbling és Regent fehérbor-szőlőfajta, valamint az Ahr, a Mittelrhein, a Nahe, a Pfalz és a Rheinhessen borvidéken, valamint a Mosel borvidék egy részén az összes borszőlőfajta. Indokolt, hogy Franciaországban az engedély csak Aude és Hérault megyének arra a néhány településére vonatkozzon, amelyeket ilyen időjárási viszonyok sújtottak. Olaszországban az engedélyt csak az említett időjárási viszonyok sújtotta Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo and Puglia borvidékek, valamint Umbria és Lazio borvidéken az „Orvieto” oltalom alatt álló eredetmegjelölés területe esetében indokolt megadni.
            
         
               (5)
            
            
               Következésképpen helyénvaló engedélyezni a Belgiumban, Bulgáriában, a Cseh Köztársaságban, Németországban, Franciaországban, Horvátországban, Olaszországban, Magyarországon, Ausztriában, Romániában, Szlovéniában és Szlovákiában található borvidékeken vagy azok egy részén 2014-ben szüretelt összes vagy egyes borszőlőfajták felhasználásával előállított bor alkoholtartalmának növelésére vonatkozó határértékek emelését.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Az 1308/2013/EU rendelet VIII. melléklete I. részének A.3. pontjától eltérve az e rendelet mellékletében felsorolt borvidékeken, illetve borvidék részét képező területeken, az említett mellékletben meghatározott összes vagy egyes borszőlőfajták vonatkozásában a 2014-ben szüretelt friss szőlő, valamint a 2014-ben szüretelt szőlőből előállított szőlőmust, részben erjedt szőlőmust, még erjedésben levő újbor és bor esetében a térfogatszázalékban számított természetes alkoholtartalom növelésének mértéke nem haladhatja meg a következő határértékeket:
   
               a)
            
            
               3,5 térfogatszázalék az 1308/2013/EU rendelet VII. mellékletének I. függelékében említett A. szőlőtermő övezetben;
            
         
               b)
            
            
               2,5 térfogatszázalék az 1308/2013/EU rendelet VII. mellékletének I. függelékében említett B. szőlőtermő övezetben;
            
         
               c)
            
            
               2,0 térfogatszázalék az 1308/2013/EU rendelet VII. mellékletének I. függelékében említett C. szőlőtermő övezetben.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      MELLÉKLET
      Azok a borszőlőfajták és borvidékek, illetve borvidék részét képező területek, amelyek esetében az 1. cikk alapján engedélyezett az alkoholtartalom-növelésre vonatkozó határérték emelése
      
                  Tagállam
               
               
                  Borvidékek vagy borvidék részét képező területek (szőlőtermő övezet)
               
               
                  Fajták
               
            
                  Belgium
               
               
                  A Vallon régió borvidékei (A. övezet)
               
               
                  Az összes engedélyezett borszőlőfajta
               
            
                  Bulgária
               
               
                  Az összes borvidék (C. övezet)
               
               
                  Az összes engedélyezett borszőlőfajta
               
            
                  Cseh Köztársaság
               
               
                  Az összes borvidék (A. és B. övezet)
               
               
                  Az összes engedélyezett borszőlőfajta
               
            
                  Németország
               
               
                  Ahr borvidék
               
               
                  Az összes engedélyezett borszőlőfajta
               
            
                  Baden borvidék (B. övezet)
               
               
                  A következő borszőlőfajták: Blauer Spätburgunder, Schwarzriesling, Blauer Gutedel, Weißer Gutedel és Blauer Trollinger
               
            
                  Hessische Bergstraße borvidék (B. övezet)
               
               
                  Az összes engedélyezett vörösbor-szőlőfajta
               
            
                  Mittelrhein borvidék (A. övezet)
               
               
                  Az összes engedélyezett borszőlőfajta
               
            
                  Mosel borvidék, kivéve Perl, Oberperl, Nennig és Sehndorf területét (A. övezet)
               
               
                  Az összes engedélyezett borszőlőfajta
               
            
                  Nahe borvidék (A. övezet)
               
               
                  Az összes engedélyezett borszőlőfajta
               
            
                  Pfalz borvidék (A. övezet)
               
               
                  Az összes engedélyezett borszőlőfajta
               
            
                  Rheingau borvidék (A. övezet)
               
               
                  Az összes engedélyezett vörösbor-szőlőfajta
               
            
                  Rheinhessen borvidék (A. övezet)
               
               
                  Az összes engedélyezett borszőlőfajta
               
            
                  Saale-Unstrut borvidék, kivéve Potsdam-Mittelmark területét (A. övezet)
               
               
                  Az összes engedélyezett vörösbor-szőlőfajta és a következő fehérbor-szőlőfajták: Bacchus, Blauer Silvaner, Cabernet Blanc, Grüner Silvaner, Johanniter, Müller-Thurgau, Ruländer, Sauvignon Blanc, Scheurebe, Weißer Elbling, Weißer Gutedel, Weißer Riesling és Weißer Burgunder
               
            
                  Württemberg borvidék (A. övezet)
               
               
                  A Blauer Trollinger borszőlőfajta
               
            
                  Mecklenburger Landwein borvidék (A. övezet)
               
               
                  A következő borszőlőfaják: Phoenix, Müller-Thurgau, Elbling és Regent
               
            
                  Franciaország
               
               
                  A következő települések (C. övezet):
                  
                              —
                           
                           
                              Aude megyében: Aigues Vives, Alairac, Antugnac, Argeliers, Argens Minervois, Arzens, Azille, Badens, Bagnoles, Baraigne, Bellegarde du Razès, Belvèze du Razès, Bize Minervois, Blomac, Bouilhonnac, Brezilhac, Brugairolles, Cailhau, Calhavel, Cambieure, Camplong d'Aude, Canet, Carcassonne, Castelnaudary, Castelnau d'Aude, Caunes Minervois, Caux et Sauzens, Conques sur Orbiel, Escales, Escueillens et Saint Just de Bélangard, Espéraza, Fabrezan, Fa, Fanjeaux, Fenouillet du Razès, Ferran, Fleury d'Aude, Fontiès d'Aude, Ginestas, Gourvieille, Gramazie, Grèzes, Gruissan, Herminis, Homps, Hounoux, La Courtete, Lafage, La Force, La Redorte, Lasbordes, La Serpent, Lasserre de Prouille, Laure Minervois, Lavalette, Les Casses, Lezignan, Limousis, Mailhac, Malves en Minervois, Maquens, Mas Stes Puelles, Marcorignan, Marseillette, Mazerolles du Razes, Mirepeisset, Molleville, Montazels, Montbrun les Corbières, Montferrand, Montgradail, Montquiers, Montmaur, Montreal, Montseret, Moussoulens, Narbonne, Orsans, Ouveillan, Paraza, Plavilla, Pennautier, Pepieux, Peyriac Minervois, Pouzols Minervois, Puicheric, Raissac d'Aude, Ribouisse, Ricaud, Rieux Minervois, Roquecourbe-Minervois, Roubia, Roullens, Rouvenac, Rustiques, Saint Couat d'Aude, Saint Frichoux, Saint Gauderic, Saint Laurent de la Cabrerisse, Saint Marcel sur Aude, Saint Martin Lalande, Saint Michel de Lanes, Saint Nazaire d'Aude, Saint Papoul, Sainte Valiere, Salleles Cabardes, Salleles d'Aude, Salsigne, Seignalens, Thezan des Corbieres, Tournissan, Tourouzelle, Trausse Minervois, Ventenac Minervois, Villalbe, Villalier, Villarzel Cabardes, Villautou, Villedaigne, Villedubert, Villegly, Villemoustaussou, Villeneuve Minervois, Villeneuve les Montreal és Villesiscle,
                           
                        
                              —
                           
                           
                              Hérault megyében: Beaufort, Montels, Olonzac és Oupia.
                           
                        
               
                  Az összes engedélyezett borszőlőfajta
               
            
                  Horvátország
               
               
                  Az összes borvidék (B. és C. övezet)
               
               
                  Az összes engedélyezett borszőlőfajta
               
            
                  Olaszország
               
               
                  Veneto, Friuli-Venezia-Giulia, Provincia autonoma di Trento, Provincia autonoma di Bolzano, Lombardia, Piemonte, Emilia-Romagna, Toscana, Abruzzo, Puglia borvidékek, valamint az „Orvieto” OEM területe (C. övezet)
               
               
                  Az összes engedélyezett borszőlőfajta
               
            
                  Magyarország
               
               
                  Az összes borvidék (C. övezet)
               
               
                  Az összes engedélyezett borszőlőfajta
               
            
                  Ausztria
               
               
                  Az összes borvidék (B. övezet)
               
               
                  Az összes engedélyezett borszőlőfajta
               
            
                  Románia
               
               
                  Az összes borvidék (B. és C. övezet)
               
               
                  Az összes engedélyezett borszőlőfajta
               
            
                  Szlovénia
               
               
                  Az összes borvidék (B. és C. övezet)
               
               
                  Az összes engedélyezett borszőlőfajta
               
            
                  Szlovákia
               
               
                  Az összes borvidék (B. és C. övezet)
               
               
                  Az összes engedélyezett borszőlőfajta